SL Uradni list Evropske unije C 284/7

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2008/C 284/07)

Ta objava daje pravico do ugovora zoper vlogo za spremembo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo v skladu s členom 9

„PERA DELL'EMILIA ROMAGNA“

ES št.: IT-PGI-0117-1534-07.02.2000

ZGO ( X ) ZOP ( )

1. Spremenjena postavka v specifikaciji proizvoda:

Ime proizvoda Opis proizvoda Geografsko območje Dokazilo o poreklu Metoda pridobivanja Povezava Označevanje Nacionalne zahteve Drugo (navedite)

2. Vrsta spremembe:

Sprememba enotnega dokumenta ali povzetka Sprememba specifikacije registrirane ZOP ali ZGO, za katero še nista bila objavljena enotni dokument ali povzetek Sprememba specifikacije, ki ne zahteva spremembe objavljenega enotnega dokumenta (člen 9(3) Uredbe (ES) št. 510/2006) Začasna sprememba specifikacije zaradi uvedbe obveznih sanitarnih ali fitosanitarnih ukrepov s strani javnih organov (člen 9(4) Uredbe (ES) št. 510/2006)

3. Sprememba(-e):

1. V členu 6: za vrsto Abate Fetel — izbriše se besedilo: „povprečna teža sadežev: najmanj 260 g“, — parametru „trdnost“ se doda „najvišja vrednost“, za vrsto Conferenze — besedilo „sladkorna stopnja v stopinjah Brix je najmanj 12“ se nadomesti s „sladkorna stopnja v stopinjah Brix je najmanj 13“, — izbriše se besedilo: „povprečna teža sadežev: najmanj 158 g“, — parametru „trdnost“ se doda „najvišja vrednost“, za vrsto Decana del Comizio — besedilo „sladkorna stopnja v stopinjah Brix je 12“ se nadomesti s „sladkorna stopnja v stopinjah Brix je najmanj 13“, — izbriše se besedilo: „povprečna teža sadežev: najmanj 240 g“, — parametru „trdnost“ se doda „najvišja vrednost“, za vrsto Kaiser — besedilo „sladkorna stopnja v stopinjah Brix je 12“ se nadomesti s „sladkorna stopnja v stopinjah Brix je najmanj 13“, — izbriše se besedilo: „povprečna teža sadežev: najmanj 250 g“, za vrsto Cascade — parametru „sladkorna stopnja“ se doda „v stopinjah Brix je najmanj 13“, — izbriše se „najmanjša povprečna teža“, — parametru „trdnost“ se doda „najvišja vrednost“, za vrsto Passa Crassana — parametru „sladkorna stopnja“ se doda „v stopinjah Brix je najmanj 13“, — izbriše se „najmanjša povprečna teža sadežev“, — parametru „trdnost“ se doda „najvišja vrednost“, za vrsti William in Max Red Bartlett — besedilo „sladkorna stopnja v stopinjah Brix je 11“ se nadomesti s „sladkorna stopnja v stopinjah Brix je najmanj 12“, — izbriše se besedilo: „povprečna teža sadežev: najmanj 185 g“, — parametru „trdnost“ se doda „najvišja vrednost“.

2. V členu 7: Besedilo „Za sprostitev na trg za prehrambene namene mora biti proizvod ‚Pera dell'Emilia Romagna‘ zapakiran v naslednjo embalažo: — palete s 4–6 sadeži, zapakiranimi s plastično folijo, — enokilogramske košarice, — platoji iz kartona 30 × 40 cm, — platoji iz kartona in lesa 30 × 50 cm, — platoji iz kartona in lesa 40 × 60 cm“, se spremeni: „Za sprostitev na trg za prehrambene namene mora biti proizvod ‚Pera dell'Emilia Romagna‘ zapakirane v naslednje vrste embalaže, sprejemljive v skladu z veljavnimi pravili Skupnosti: — zaboji 60 × 80, 80 × 120 in 100 × 120 za več plasti in z luknjami, — platoji 30 × 40 iz kartona, lesa in plastike za eno ali več plasti, — platoji 40 × 60 iz kartona, lesa in plastike za eno ali več plasti, — platoji 20 × 30 z eno plastjo za razsuto blago. Embalaža z enim ali več zapakiranimi sadeži (palete, košarice, kartonske škatle itd.). Zaradi identifikacije proizvoda ZGO v platojih in zabojih se na vsaj 70 % sadežev v embalaži prilepi nalepka z ustreznim logom“.

Pojasnjevalne opombe zahtevanih sprememb:

1. Ob sprostitvi na trg se zaradi natančnosti raven vsebnosti sladkorja vrst dvigne za eno stopinjo Brix, tako da je bolj primerljiva z ravnijo pri običajnih pogojih pridelovanja. Kar zadeva druge značilnosti, so zahteve v specifikaciji glede lupine, oblike in okusa nespremenljive, medtem ko je parameter trdnosti spremenljiv podatek, zato so vrednosti, navedene v specifikaciji, največje vrednosti. Podatek o povprečni teži je treba izbrisati, saj ni neposredne povezave med težo in velikostjo.

2. Z navedenimi spremembami se zagotovi boljša in natančnejša navedba embalaže, sprejemljive v skladu z veljavnimi pravili Skupnosti, in označevanje vsaj 70 % sadežev v embalaži z nalepko z ustreznim logom.

POVZETEK

UREDBA SVETA (ES) št. 510/2006

„PERA DELL'EMILIA ROMAGNA“

ES št.: IT-PGI-0117-1534-07.02.2000

ZOP ( ) ZGO ( X )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Ministero delle Politiche agricole alimentari e forestali Naslov: Via XX Settembre, 20 I-00187 Roma Tel.: (39) 06 481 99 68 Faks: (39) 06 420 131 26 E-mail: qpa3@politicheagricole.gov.it

2. Vlagatelj:

Naziv: Centro Servizi Ortofrutticoli Naslov: Via Bologna, 534 I-44040 Chiesuol del Fosso (FE) Tel.: (39) 0532 90 45 11 Faks: (39) 0532 90 45 20 E-mail: info@csoservizi.com Sestava: Proizvajalci/predelovalci ( X ) drugo ( )

3. Vrsta proizvoda:

Razred 1.6 – Sadje, zelenjava in žita

4. Specifikacija:

(Povzetek zahtev v skladu s členom 4(2) Uredbe (ES) št. 510/2006)

4.1 Naziv: „Pera dell'Emilia Romagna“

4.2 Opis: Proizvod ZGO „Pera dell'Emilia Romagna“ se prideluje iz vrst Abate, Fetel, Cascade, Conference, Decana del Comizio, Kaiser, Max Red, Barlett, Passa Crassana in Williams.

Ob sprostitvi na trg mora imeti proizvod ZGO „Pera dell'Emilia Romagna“ naslednje značilnosti:

Abate Fetel: lupina: svetlo zeleno-rumenkasta, rjaste barve ob jamici pri muhi in peclju; oblika: spodaj odebeljena, precej podolgovata; velikost: najmanjši premer je 55 mm; sladkorna stopnja: 13 v stopinjah Brix; največja trdnost: 5; okus: sladek.

Conference: lupina:, rjasta barva okrog jamice pri muhi, ki pogosto pokriva celotno spodnjo tretjino sadeža; oblika: pogosto simetrične hruškaste oblike; velikost: najmanjši premer je 55 mm; sladkorna stopnja: najmanj 13 v stopinjah Brix; največja trdnost: 5,5; okus: sladek.

Decana del Comizio: lupina: gladka, zelena in svetlorumena, pogosto rožnata zaradi sonca, zelo rahlo rdečkasta; oblika: stožčasta; velikost: najmanjši premer je 55 mm; sladkorna stopnja: najmanj 13 v stopinjah Brix; največja trdnost: 4,5; okus: sladek aromatičen.

Kaiser: lupina: hrapava, rjaste barve; oblika: hruškasta oblike, spodaj odebeljena; velikost: najmanjši premer je 55 mm; sladkorna stopnja: najmanj 13 v stopinjah Brix; trdnost: 5,7; okus: rahla, sočna in mehka pulpa prijetnega okusa.

William in Max Red Bartlett: lupina: gladka, z osnovo rumene barve, bolj ali manj prekrite z rožnato ali živordečo barvo, ponekod progasta; oblika: manjša hruškasta; velikost: najmanjši premer je 60 mm; sladkorna stopnja: najmanj 12 v stopinjah Brix; največja trdnost: 6,5; okus: sladek, aromatičen.

Cascade: lupina, oblika, velikost, sladkorna stopnja v stopinjah Brix najmanj 13, največja trdnost in okus kot pri podobnih vrstah.

Passa Crassana: lupina, oblika, velikost, sladkorna stopnja v stopinjah Brix najmanj 13, največja trdnost in okus kot pri podobnih vrstah.

4.3 Geografsko območje: Območje proizvodnje ZGO „Pera dell'Emilia Romagna“ vključuje naslednje občine:

V pokrajini Reggio Emilia: Casalgrande, Correggio in Rubiera.

V pokrajini Modena: Bastiglia, Bomporto, Campogalliano, Camposanto, Carpi, Castelfranco Emilia, Castelnuovo Rangone, Cavezzo, Concordia sulla Secchia, Finale Emilia, Formigine, Medolla, Mirandola, Modena, Nonantola, Novi di Modena. Ravarino, S. Cesario sul Panaro, S. Felice sul Panaro, S. Possidonio, S. Prospero, Savignano sul Panaro, Soliera, Spilimberto in Vignola.

V pokrajini Ferrara: Argenta, Berra, Bondeno, Cento, Codigoro, Comacchio, Copparo, Ferrara, Formignana, Jolanda di Savoia, Lagosanto, Masi Torello, Massa Fiscaglia, Mesola, Migliarino, Migliaro, Mirabello, Ostellato, Poggio Renatico, Portomaggiore, Ro, S. Agostino, Tresigallo, Vigarano Mainarda in Voghiera.

V pokrajini Bologna: Anzona dell'Emilia, Argelato, Baricella, Bazzano, Bentivoglio, Budrio, Calderara di Reno, Castel d'Argile, Castelguelfo, Castelmaggiore, Crespellano, Crevalcore, Galliera, Granarolo dell'Emilia, Malalbergo, Medicina, Minerbio, Molinella, Mordano, Pieve di Cento, S. Agata Bolognese, S. Giorgio di Piano, S. Giovanni in Persiceto, S. Pietro in Casale in Sala Bolognese.

V pokrajini Ravenna: Alfonsine, Bagnacavallo, Conselice, Cotignola, Castelbolognese, Faenza, Fusignano, Lugo, Massalombarda, Ravenna, Russi, S. Agata sul Santerno in Solarolo.

4.4 Dokazilo o poreklu: Vsaka faza postopka proizvodnje je kontrolirana, tako da se pri vsaki fazi evidentirajo vhodni in izhodni proizvodi. S tem in z vpisom v registre proizvajalcev in izvajalcev pakiranja, ki so predvideni v ta namen in jih vodi nadzorni organ, ter pravočasno prijavo proizvedenih količin nadzornemu organu se zagotovi sledljivost proizvoda. Nadzorni organ bo pregledal vse fizične ali pravne osebe, vpisane v zadevne registre.

4.5 Metoda pridobivanja: Proizvodnja ZOP „Pera dell'Emilia Romagna“ mora potekati v skladu s tradicionalnimi in okolju prijaznimi tehnikami. Namakanje, gnojenje ter druge proizvodne tehnike in načini kmetovanja se morajo izvajati v skladu s tehničnimi pravili, ki jih določijo pristojne službe dežele Emilia Romagna. Načini kmetovanja morajo vključevati vsaj en zimski rez in dva reza v rastni sezoni.

Pri zagotavljanju varstva rastlin je treba kadar je le mogoče uporabljati celostne ali ekološke strategije.

Gojena drevesa so lahko naslednjih oblik: pahljačasta oblika, oblika črke „Y“ in podolgovata oblika s tankim koncem ter različice teh oblik. Največja dovoljena gostota je 3 000 dreves/ha. Velikost dreves mora zagotavljati pridobivanje visokokakovostnih proizvodov. Proizvodnja ne sme biti večja od 4 500 kg/ha.

ZGO „Pera dell'Emilia Romagna“ se shranjuje z uporabo tehnike hlajenja, pri kateri mora biti temperatura v hladilnih celicah 4–6 °C.

Vrste, ki se sprostijo na trg spomladi, se morajo shranjevati v kontrolirani atmosferi.

4.6 Povezava: Proizvod ZOP „Pera dell'Emilia Romagna“ je močno odvisen od prsti in podnebja ter usposobljenosti proizvajalcev na proizvodnem območju. Ti dejavniki omogočajo pridelovanje hrušk, ki imajo značilne kemično-fizikalne in organoleptične lastnosti ter se prodajajo v Italiji in v drugih državah Evrope kot značilen proizvod dežele Emilia Romagna. Hruške so zelo občutljive na mraz, zato se gojijo na območju, kjer je povprečna letna temperatura višja kot v celotni deželi in manjša povprečna količina padavin. Zaradi naplavin reke Pad na teh površinah v preteklosti je prst bogata z organskimi snovmi. To območje je izjemno primerno za gojenje hrušk. Na njem se namreč proizvede skoraj polovica celotne proizvodnje Italije v tem sektorju.

4.7 Nadzorni organ:

Naziv: Check Fruit — Certificazioni e servizi nel settore agroalimentare Naslov: Via C. Boldrini, 24 I-40121 Bologna Tel.: (39) 051 649 48 36 Faks: (39) 051 649 48 13 E-mail: customer@checkfruit.it

4.8 Označevanje: Proizvod „Pera dell'Emilia Romagna“ se prodaja v naslednjih embalažah, sprejemljivih v skladu z veljavnimi pravili Skupnosti: zaboji 60 × 80, 80 × 120 in 100 × 120 v več plasteh z luknjami, platoji 30 × 40 iz kartona, lesa ali plastike za eno ali več plasti; platoji 40 × 60 iz kartona, lesa ali plastike za eno ali več plasti; platoji 20 × 30 z eno plastjo za razsuto blago; embalaža z enim ali več zapakiranimi sadeži (palete, košarice, kartonske škatle itd.).

Z upoštevanjem veljavnih zadevnih pravil morajo biti na embalaži naslednje navedbe: „Pera dell'Emilia Romagna“ in „Indicazione Geografica Protetta“ ter podrobna navedba imena podjetja, naslova izvajalca pakiranja, trgovske kategorije in velikosti.

Zaradi identifikacije proizvoda ZGO v platojih in zabojih se na vsaj 70 % sadežev v embalaži prilepi nalepka z ustreznim logom.

(1) UL L 93, 31.3.2006, str. 12.